แนวโน้มดัชนีเช้าเป็นขาขึ้นแนวเดียวกับภูมิภาค
นักวิเคราะห์ฯคาดตลาดหุ้นไทยเช้านี้ปรับตัวขึ้นแนวเดียวกับตลาดภูมิภาค แนวเดียวกับภูมิภาค ตอบรับปัจจัยบวกยูโรโซน
11 มิ.ย. 2553

นักวิเคราะห์ฯคาดตลาดหุ้นไทยเช้านี้ปรับตัวขึ้นแนวเดียวกับตลาดภูมิภาค แนวเดียวกับภูมิภาค ตอบรับปัจจัยบวกยูโรโซน
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ(ประเทศไทย)กล่าวว่า ตลาดหุ้นไทยเช้านี้คาดว่าจะปรับตัวขึ้นได้ในทิศทางเดียวกับตลาดหุ้นอื่นในภูมิภาคเอเชียที่ต่างปรับตัวขึ้นเกือบ 2% ซึ่งตลาดบ้านเราอาจจะปรับตัวขึ้นได้ประมาณ 1.5-2% 
วันนี้มีปัจจัยบวก 2 ประการด้วยกัน คือ ปัจจัยจากเรื่องที่ประธาน ECB ได้ออกมากล่าวว่าจะยังดำเนินการซื้อตราสารหนี้ในยุโรปต่อไป ซึ่งเป็นการแสดงให้เห็นถึงการปั้มเงินเข้าระบบ และบอกว่าจะให้เงินกู้กับภาคธนาคารต่อไปด้วย ทำให้เป็นปัจจัยบวกต่อสินทรัพย์เสี่ยง อีกเรื่องมาจากการประมูลบอนด์ในสเปนผลออกมาดี จากก่อนหน้านี้ที่เกรงกันว่าจะไม่มีคนกล้าซื้อสินทรัพย์ในยุโรป แต่ปรากฏว่าการประมูลครั้งนี้ได้รับความสนใจมาก และได้ดอกเบี้ยต่ำ ทำให้ความกัลวลภาวะหนี้ในยุโรปบรรเทาลง 
สำหรับปัจจัยในประเทศก็ยังไม่ได้มีอะไรที่มีผลต่อตลาดฯมากในช่วงนี้ พร้อมให้แนวต้านไว้ที่ 778-780 จุด แนวรับ 766 จุด